Държавен вестник, бр. 11, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  11
задължението за сезиране на Съда ще бъде 
изпълнено от членовете на предишната тройка 
председателства при същите условия.
3) По искане на ищците в хода на произ­
водството пред Съда ще им бъде осигурявана 
всякаква необходима техническа или логистична 
подкрепа от договарящите се страни, в интерес 
на които е заведено делото.
4) Ако ищците са направили разходи в ре­
зултат на решението на Съда, тези разходи ще 
бъдат поети солидарно от всички договарящи се 
страни, в интерес на които е заведено делото.
5) Ако с нов доклад на Комисията се установи, 
че съответната договаряща се страна е преуста­
новила нарушението на член 3, параграф 2 от 
Договора, ищците незабавно ще информират 
писмено Съда за това, че желаят да оттеглят 
своя иск, в съответствие с приложимите раз­
поредби на Процедурния правилник на Съда. 
6) Въз основа на оценка на Европейската 
комисия, че договаряща се страна не е пред­
приела необходимите мерки за изпълнение 
на решението на Съда, посочено в член 8, 
параграф 1 от Договора, договарящите се стра­
ни, обвързани от членове 3 и 8 от Договора, 
заявяват намерението си да използват докрай 
процедурата, установена в член 8, параграф 2, 
за да сезират Съда въз основа на съгласува­
ните договорености за прилагане на член 8, 
параграф 1 от Договора.
635
МИНИСТЕРСТВО
 НА ВЪНШНИТЕ РАБОТИ
СПОРАЗУМЕНИЕ 
между Република България и Организацията 
за забрана на химическите оръжия относно 
привилегиите и имунитетите на Организа­
цията
(Ратифицирано със закон, приет от 42-то На­
родно събрание на 3 октомври 2013 г. – ДВ, 
бр. 91 от 2013 г. В сила от 25 ноември 2013 г.)
Като имат предвид, че съгласно чл. VІІІ, 
параграф 48 от Конвенцията за забрана на раз­
работването, производството, натрупването и 
употребата на химическо оръжие и за неговото 
унищожаване ОЗХО се ползва на територията 
или на всяко друго място под юрисдикцията 
или контрола на държава – страна с такава 
правоспособност и с такива привилегии и 
имунитети, каквито са необходими за упраж­
няването на нейните функции;
Като имат предвид, че съгласно чл. VІІІ, 
параграф 49 от Конвенцията за забрана на 
разработването, производството, натрупване­
то и употребата на химическо оръжие и за 
неговото унищожаване делегатите на държа­
вите – страни, както и техните заместници 
и съветници, представителите, назначени в 
Изпълнителния съвет, както и техните за­
местници и съветници, генералният директор 
и персоналът на Организацията се ползват с 
такива привилегии и имунитети, каквито са 
необходими за независимото изпълнение на 
техните функции, свързани с ОЗХО;
Като имат предвид, че независимо от раз­
поредбите на чл. VІІІ, параграфи 48 и 49 от 
Конвенцията за забрана на разработването, 
производството, натрупването и употребата 
на химическо оръжие и за неговото уни­
щожаване, привилегиите и имунитетите, с 
които се ползват генералният директор и 
персоналът на Секретариата при осъщест­
вяването на дейности по проверка, са тези, 
изложени в част II, раздел Б на Приложе­
нието за проверка;
Като имат предвид, че съгласно чл. VІІІ, 
параграф 50 от Конвенцията за забрана на 
разработването, производството, натрупване­
то и употребата на химическо оръжие и за 
неговото унищожаване, правоспособността, 
привилегиите и имунитетите, посочени в този 
член, се определят в споразумение между 
Организацията и държавите – страни;
Организацията за забрана на химическите 
оръжия и Република България се споразумяха, 
както следва:
Член 1
Определения
В това споразумение:
(а) „Конвенция“ означава Конвенцията за 
забрана на разработването, производството, 
натрупването и употребата на химическо 
оръжие и за неговото унищожаване от 13 яну­
ари 1993 г.;
(б) „ОЗХО“ означава Организацията за 
забрана на химическите оръжия, създадена по 
силата на чл. VІІІ, параграф 1 от Конвенцията;
(в) „Генерален директор“ означава генерал­
ният директор, посочен в чл. VІІІ, параграф 
41 от Конвенцията, а в отсъствието му – из­
пълняващият длъжността генерален директор;
(г) „Служители на ОЗХО“ означава генерал­
ният директор и всички членове на персонала 
на Секретариата на ОЗХО;
(д) „Държава – страна“ означава държава­
та – страна по това Споразумение;
(е) „Държави – страни“ означава държа­
вите – страни по Конвенцията;
(ж) „Представители на държавите – стра­
ни“ означава акредитираните ръководители 
на делегации на държавите – страни в Кон­
ференцията на държавите – страни и/или в 
Изпълнителния съвет или делегатите на други 
заседания на ОЗХО;
(з) „Експерти“ означава лица, които в лично 
качество осъществяват мисии, оторизирани от 
ОЗХО, работят в органите на Организацията 
или които се консултират по какъвто и да 
било начин с ОЗХО по нейно искане;